Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
21 พ.ค. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 4.43 จุด (0.28%) ปิดภาคเช้าที่ 1,612.54 จุด ด้วยมูลค่าการซื้อขาย 25,153.37 ล้านบาท
Most Positive Impact: ADVANC (+1.31 จุด), SCB (+0.83 จุด), PTTEP (+0.78 จุด)
Most Negative Impact: CPF (-0.42 จุด), LH (-0.35 จุด), AOT (-0.35 จุด)
ตลาดหุ้นไทยถูกผลักดันโดยกลุ่มสื่อสาร(+1.95 จุด) ธนาคาร(+1.35 จุด) และกลุ่มพลังงาน(+1.12 จุด) ส่วนกลุ่มที่ปรับตัวลดลง ได้แก่ กลุ่มขนส่ง(-0.63 จุด) และกลุ่มปิโตรฯ(-0.51 จุด)
รายงาน GDP ไตรมาส 1 ของไทยออกมาที่ 2.8% YoY ทั้งนี้จากประเด็นสงครามการค้าที่จะ กระทบต่อการส่งออก น่าจะได้เห็นการออกมาทยอยปรับลด GDP ของหน่วยงานต่างๆ
แนวโน้มตลาดบ่าย
มุมมองตลาดบ่ายนี้ SET Index น่าจะยืนแดนบวกต่อได้จากแรงหนุนในหุ้นกลุ่มสื่อสาร ADVANC (+2.42%) INTUCH(+3.07%) จากการที่นักลงทุนหันมาลงทุนในหุ้นที่ปลอดภัย (มีเงินปันผลสูงกว่า 3%) และการปรับตัวเพิ่มขึ้นของ PTTEP (+1.55%) จากราคาน้ำมันดิบที่ปรับตัวเพิ่มขึ้น ส่วนหุ้นกลุ่มที่มีปัจจัยกดดันจากกรณีของหัวเว่ยในวันนี้มีน้ำหนักต่อตลาดน้อย ทั้งนี้กรอบบนยังจำกัดอยู่ที่ 1,620 จุด
หุ้นกลุ่มที่เกี่ยวข้องกับหัวเว่ยถูกกดดัน ได้แก่ COM7(-3.52%) SYNEX(-7.62%) HANA(-1.61%) แม้สหรัฐฯจะออกคำสั่งพิเศษยกเว้นมาตรการคว่ำบาตร 90 วัน แต่ในอนาคตยังมีความเสี่ยงสูงหากสหรัฐฯ-จีนไม่สามารถเจรจากันได้ และ Google ยังยืนยันที่จะตัดสัมพันธ์กับหัวเว่ย ปัจจัยดังกล่าวจะกระทบต่อยอดขายของบริษัทเหล่านี้โดยตรง จึงยังคงแนะนำชะลอการลงทุนในหุ้นกลุ่มดังกล่าว
กลยุทธ์การลงทุนทยอยสะสมหุ้นกลุ่มต่อไปนี้ 1) กลุ่มหุ้นที่อิงการบริโภคในประเทศ CPALL BJC CPF JAS 2) กลุ่มหุ้นที่อิงกับโครงสร้างพื้นฐาน JASIF TFFIF AMATA STEC 3) กลุ่มที่งบ 1Q19 ดี กำไรมีแนวโน้มถูกปรับขึ้น ได้แก่ PTTEP, SAPPE, PR9, PTG, SPALI, TTCL
ประเด็นเศรษฐกิจที่น่าติดตามสัปดาห์นี้ วันพุธ ตัวเลขส่งออกเดือนเม.ย.ของไทย วันพฤหัสFed&amp;Ecb meeting report รวมถึง PMI ภาคการผลิตของสหรัฐฯและยูโนโซน
หุ้นแนะนำ CPF PTTEP